પુરુષોની સરખામણીએ મહિલાઓ વધુ સમર્પિત ભાવથી અને પુરી લગનથી પોતાની ફરજ બજાવે છે અને પોતાની જવાબદારીને સફળ બનાવવા પ્રયત્ન કરે છે. મહિલાઓની આ કુદરતી વિશેષતાની પ્રશંસા કરતા પ્રધાનમંત્રી શ્રી નરેન્દ્રભાઈ મોદીએ જણાવ્યું હતું કે, જે ગામમાં મહિલા સરપંચ હોયએ ગામમાં ભૃણહત્યા ન થવી જોઈએ ' બેટી બચાઓ-બેટી પઢાઓ' માટે ગામમાં વિશેષ જાગૃતિ લાવીને બેટાઓની સરખામણીમાં બેટીઓની સંખ્યાનું અસંતુલન દૂર કરવું જોઈએ. મહિલા સરપંચો આ કામમાં વિશેષ સફળતા મેળવી શકે છે એમ તેમણે જણાવ્યું હતું. તેમણે કહ્યું હતુ કે, 'મેં એવી દીકરીઓ જોઈ છે જેપોતાના વૃદ્ધ માતા-પિતાની સેવા કરી શકે તે માટે લગ્ન પણ નથી કરતી અને એવા દીકરાઓ પણ જોયા છે કે, ચાર-ચાર ભાઈઓ હોવા છતાં પોતાના વૃદ્ધ માતા-પિતાને વૃદ્ધાશ્રમમાં મૂકી આવ્યા હોય'. દીકરા-દીકરી પ્રત્યેના ભેદભાવની માનસિકતાની વિરુદ્ધ દ્રઢ સંકલ્પ થઈને બદલાવ લાવવા પ્રયત્નો કરવાની આવશ્યકતા છે.